مکزیکا-دا امریکا سرحدینه یاخین کوچ مرکزینده باش وئرن یانغیندا 39 نفرین اؤلدوگو بیلدیریلیب.
مکزیکا پرزیدنتی آندرس مانوئل لوپز اوبرادور مطبوعات کنفرانسیندا بیلدیریب کی، تگزاس ایالتی سرحدینه یاخین سیوداد خوارز سرحد شهرینده مکزیکانین میللی کوچ اینستیتوتوندا یانغین باش وئریب.
یانغینا "دیپورت گؤزله‌ین قاچقین‌لارین" سبب اولدوغونو اساس گتیرن اوبرادور: "اعتراض اولا‌راق پناهگاهین قاپی‌سینا دؤشک‌لر قویوب یاندیردی‌لار و بونون دهشت‌لی فاجعه‌یه سبب اولاجاغینی دوشونموردولر. دوشونوروک کی، دئپورتاسیا اولونا‌جاق‌لارینی اؤیرندیک‌لری اوچون بونو ائدیب‌لر”.
میللی کوچ اینستیتوتون‌دان وئریلن یازی‌لی آچیقلامادا دونن گئجه یاریسی باشلایان یانغیندا 39 نفرین اؤلدوگو، 29 نفرین ایسه یارالاندیغی بیلدیریلیب. آچیقلامادا 4 خسته‌خانادا معالیجه آلان یارا‌لی‌لارین وضعیتی‌نین "حساس و آغیر" اولدوغو قئید ائدیلیب.
قئید ائدک کی، مکزیکا کووید-19 اپیدمیسی زامانی امریکانین تضییقی نتیجه‌سینده کوچون قارشی‌سینی آلماق اوچون محدودیت‌لری آرتیریب و بونا گؤره ده سرحده یاخین تاسیس لرده ساخلانیلان سیغینا‌جاق آختاران‌لارین سایی خیلی آرتیب.
